CELEX: 31992R1659
Language: el
Date: 1992-06-26 00:00:00
Title: Κανονισμός (ΕΟΚ) αριθ. 1659/92 της Επιτροπής της 26ης Ιουνίου 1992 για την τροποποίηση του κανονισμού (ΕΟΚ) αριθ. 3540/85 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα

Avis juridique important

|

31992R1659

Κανονισμός (ΕΟΚ) αριθ. 1659/92 της Επιτροπής της 26ης Ιουνίου 1992 για την τροποποίηση του κανονισμού (ΕΟΚ) αριθ. 3540/85 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα  

Επίσημη Εφημερίδα αριθ. L 172 της 27/06/1992 σ. 0056 - 0056 Φινλανδική ειδική έκδοση: Κεφάλαιο 3 τόμος 42 σ. 0174  Σουηδική ειδική έκδοση: Κεφάλαιο 3 τόμος 42 σ. 0174 

ΚΑΝΟΝΙΣΜΟΣ (ΕΟΚ) αριθ. 1659/92 ΤΗΣ ΕΠΙΤΡΟΠΗΣ  της 26ης Ιουνίου 1992  για την τροποποίηση του κανονισμού (ΕΟΚ) αριθ. 3540/85 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπιναΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/92 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκα λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1624/91 (2), και ιδίως το άρθρο 3 παράγραφος  7,  Εκτιμώντας:  ότι ο κανονισμός (ΕΟΚ) αριθ. 3540/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3685/91 (4), καθορίζει τους λεπτομερείς κανόνες για την εφαρμογή των ειδικών μέτρων για τα πίσα, τα κουκιά, τα φούλια και τα γλυκα  λούπινα-  ότι λόγω της συνεχούς αναπτύξεως της τεχνολογίας μεταποιήσεως και για να αποφευχθεί η δυνατότητα εκτροπής των κοινοτικών χρημάτων πρέπει να καθοριστεί σαφώς ότι η επιλεξιμότητα για τα πίσα στην ενίσχυση περιορίζεται στα πίσα (κωδικός ΣΟ ex 0713 10 90)  τα οποία έχουν συγκομιστεί σε πλήρη ωριμότητα ξερά και δεν ανταποκρίνεται στα πίσα (κωδικός ΣΟ ex 0713 10 90) που συγκομίζονται σε στάδιο λακτικής ωριμότητας νωπά και στη συνέχεια ξηραίνονται-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 3540/85 αντικαθίσταται από το ακόλουθο κείμενο:  "Άρθρο 1  Ο παρών κανονισμός θεσπίζει τις λεπτομέρειες εφαρμογής του καθεστώτος ενίσχυσης για τα πίσα, τα κουκιά, τα φούλια και τα γλυκα λούπινα που έχουν συγκομισθεί ξερά, που έχει συσταθεί με τον κανονισμό (ΕΟΚ) αριθ. 1431/82."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 162 της 12. 6. 1982, σ. 28. (2) ΕΕ αριθ. L 150 της 15. 6. 1991, σ. 10. (3) ΕΕ αριθ. L 342 της 19. 12. 1985, σ. 1. (4) ΕΕ αριθ. L 349 της 18. 12. 1991, σ. 40.